Tiltalt for overtrædelse af straffelovens § 119 b, 2. pkt., jf. 1. pkt., vold af særligt rå, brutal eller farlig karakter efter straffelovens § 245, stk. 1, delvist jf. § 21, samt § 134 a, alt jf. § 81d, stk. 1, og § 121 ved unde... Vis mere
Ret: Københavns Byret (1. instans)
Faggruppe: Straffesag — Almindelig domsmandssag
Sagsemner: Forbrydelser mod den offentlige orden;
Forbrydelser mod offentlig myndighed;

/

Dom i sag vedr. stenkast under en demonstration mod Corona-restriktioner

Københavns Byret har den 16. marts 2021 afsagt dom i en sag vedrørende stenkast under en demon-
stration mod Corona-restriktioner

Ved dommen idømmes en 23 årig mand fængsel i 1 år og 3 måneder for overtrædelse af straffelo-vens
§ 119 b, 2. pkt., jf. 1. pkt., jf. § 81 d, stk. 1, § 245, stk. 1, jf. § 21, § 134 a, jf. § 81 d, stk. 1, og § 121.

Af dommens begrundelse og resultat fremgår bl. a. følgende:

” Rettens begrundelse og afgørelse

Skyldspørgsmålet
Tiltalte har forklaret, at der efter talerne blev affyret kanonslag, hvilket fik ham til trække om bag-ved
politiet i den modsatte ende af Rådhuspladsen, hvorefter han på et tidspunkt sammen med andre
demonstranter forlod stedet. Da der ikke er ført bevis for, at tiltalte har deltaget i hændelserne om-kring
Rådhuspladsen og H. C. Andersens Boulevard i videre omfang, end han har forklaret, finder retten, at
der ikke er ført det til domfældelse i en straffesag fornødne bevis for, at tiltalte i den for-bindelse ved
sin tilstedeværelse, ved tilråb eller sin adfærd deltog i og tilskyndede andre til kast med genstande.

Tiltalte frifindes herefter for den del af tiltalen, der vedrører hændelserne i området omkring Råd-
huspladsen og H. C. Andersens Boulevard.

For så vidt angår hændelserne på Blegdamsvej må det efter bevisførelsen lægges til grund, at tiltalte
umiddelbart forud for kl. 20.55 i en gruppe bestående af ca. 100-150 andre demonstranter befandt sig
på Blegdamsvej. Tiltalte har erkendt, at han, efter at uniformeret politi ankom til stedet, spar-kede sten
op og kastede disse, men han har bestridt, at han kastede dem imod politiet, og at han råbte til politiet.

Retten finder efter forklari ngen af politibetjent x bevist, at tiltalte forud for sine kast råbte ”fucking
ludere” til politiet, hvorved han er skyldig i overtrædelse af straffelovens § 121.

Efter dokumentationsvideoen og forklaringerne af politibetjentene x finder retten endvidere bevist, at
tiltalte kastede tre sten, der ifølge x havde en diameter på 7-10 cm, i politiets retning, ligesom ret-ten på
baggrund af dokumentationsvideoen finder bevist, at han havde det til domfældelse fornødne forsæt til
at ramme. Under hensyn til stenenes størrelse, og til at der var tale om hårde, ukontrolle-rede kast, som
dog ikke ramte, findes tiltalte herefter skyldig i forsøg på grov vold, jf. straffelovens § 245, stk. 1, jf. §
21.

På grund af forbindelsen til demonstrationen, der på det tidspunkt var opløst, og optøjerne i området
omkring Rådhuspladsen og H. C. Andersens Boulevard, der ubestridt var omfattet af straffelovens §
119 b, 2. pkt., jf. 1. pkt., og § 134 a, og gruppens karakter og reaktion, findes tiltalte endvi-dere skyldig
i overtrædelse af straffelovens § 119 b, 2. pkt., jf. 1. pkt., og § 134 a.

Retten finder herudover, at tiltalte ved sit tilråb til politiet og sine kast med sten sammenholdt med, at
han forinden ifølge sin forklaring så andre samle sten op og hans placering i gruppen og



/

lovovertrædelsernes kontekst i øvrigt har tilskyndet andre i gruppen til lignende overfald som anført i
anklageskriftet. Det må således efter dokumentationsvideoen og forklaringen fra politibetjent x lægges
til grund, at der skete yderligere kast med genstande mod politiet, herunder med sten og fla-sker, bl.a. i
forbindelse med, at civilbetjentene gav sig til kende og foretog anholdelse af tiltalte. Der er imidlertid
ikke ført bevis for, at nogen af de i anklageskriftet nævnte hændelser, hvor politibe-tjente kom til skade
og blev ramt af genstande, hidrører fra hændelsen på Blegdamsvej, og tiltalte kan herefter alene straffes
for tilskyndelse til forsøg på grov vold, jf. § 245, stk. 1, jf. § 21.

Straffelovens § 81 d, stk. 1
Anklagemyndigheden har påstået, at overtrædelserne – med undtagelse af overtrædelse af straffelo-
vens § 121 – skal henføres til § 81 d, stk. 1.

Det følger af straffelovens § 81 d, stk. 1, at den straf, der er foreskrevet i bl.a. straffelovens §§ 119-122
og § 134 a kan forhøjes indtil det dobbelte, hvis lovovertrædelsen har baggrund i eller sammen-hæng
med covid-19-epidemien i Danmark. Straffelovens § 245, stk. 1, er ikke omfattet af bestem-melsen.

Bestemmelsen er indsat i straffeloven ved lov nr. 349 af 2. april 2020 på baggrund af lovforslag nr. L
157 af 26. marts 2020. Der fremgår bl.a. følgende af bemærkningerne til bestemmelsen:

” Betingelsen om, at overtrædelsen »har baggrund i eller sammenhæng med covid -19-epidemien i
Danmark« indebærer, at den pågældende lovovertrædelse helt eller delvis skal have været motiveret af
eller have til formål at udnytte den situation i landet, som covid-19-epidemien i Danmark har medført.
Det er uden betydning, om den pågældende under normale omstændigheder også ville have begået den
samme form for kriminali-tet, f.eks. ved brug af andre hjælpemidler eller ved hjælp af en anden
metode.
…

Det vil bero på en konkret vurdering af den begåede lovovertrædelse, herunder særligt overtrædel-sens
karakter, formål og kontekst, om betingelsen er opfyldt. Det må dog i almindelighed antages, at en
overtrædelse af de i den foreslåede § 81 d, stk. 1, nævnte bestemmelser har baggrund i eller
sammenhæng med covid-19-epidemien i Danmark, hvis overtrædelsen vedrører hjælpepakker til
imødegåelse af skadevirkninger ved covid-19-epidemien eller værnemidler såsom håndsprit og
mundbind eller andre knappe ressourcer i den aktuelle situation. Ligeledes må det i almindelighed
antages, at overtrædelsen har baggrund i eller sammenhæng med covid-19-epidemien i Danmark, hvis
den tiltalte under påskud af covid-19-epidemien udgiver sig for at repræsentere sundhedsmyn-
dighederne eller lignende med henblik på at få adgang til en borgers hjem, CPR-nummer, NemID eller
lignende.

Det forudsættes samtidig med lovforslaget, at strafniveauet for de i den foreslåede § 81 d, stk. 1,
nævnte lovovertrædelser forhøjes til omkring det dobbelte i forhold til den straf, der ville være fast-sat
af domstolene for tilsvarende overtrædelser, der ikke har baggrund i eller sammenhæng med co-vid-19-
epidemien i Danmark. Der vil dog ikke kunne idømmes fængsel på tid over 20 år, jf. straffe-lovens §
33, stk. 2.
…

Hvis et forhold i forvejen straffes med en lang fængselsstraf, kan det undtagelsesvist forekomme, at en
fordobling af strafniveauet ikke vurderes at stå i rimeligt forhold til den begåede kriminalitet



/

sammenholdt med tilsvarende overtrædelser, der ikke har baggrund i eller sammenhæng med covid-19-
epidemien i Danmark. Dette vil eksempelvis kunne gælde for visse forhold omfattet af straffelo-vens §
288, stk. 2, om røveri af særligt grov beskaffenhed. I disse tilfælde forudsættes straffen efter den
foreslåede § 81 d, stk. 1, at skulle skærpes med en tredjedel.”

Justitsministeren besvarede i forbindelse med lovforslagets behandling i Folketinget bl.a. spørgsmål fra
Retsudvalget vedrørende forståelsen af, at kriminaliteten skal være begået med ”baggrund i eller
sammenhæng med covid-19-epidimien” , herunder Justitsministeriets besvarelse af 30. marts 2020 af
spørgsmål nr. 84, hvoraf fremgår bl.a.:

” 3. For så vidt angår det anførte om at, betydningen af, at kriminaliteten skal være begået med ”bag-
grund i eller sammenhæng med civid-19-epidemien” bør præciseres yderligere, og at det er uklart, om
strafskærpelserne også finder anvendelse på lovovertrædelser, der er motiveret af covid-19-epi-demien,
uden at der foreligger et element af udnyttelse af epidemien.
…

Betingelsen om, at overtrædelsen ”baggrund i eller sammenhæng med covid -19-epidemien” skal
forstås på samme måde i relation til den foreslåede § 81 d, stk. 4.

De foreslåede bestemmelser i § 81 d, stk. 1 og 4, omfatter således om udgangspunkt både lovover-
trædelser, der har været motiveret af den situation, som covid-19-epidemien i Danmark har medført, og
lovovertrædelser, der har haft til formål at udnytte denne situation, idet det dog vil bero på dom-
stolenes konkrete vurdering, om betingelsen i det enkelte tilfælde er opfyldt.”

Under lovforslagets behandling i Folketinget blev der i betænkning nr. 157 af 1. april 2020 stillet flere
ændringsforslag, herunder ændringsforslag nr. 6 fra justitsministeren, som blev vedtaget. Efter
ændringsforslaget skulle de bestemmelser, der er nævnt i § 81 d, stk. 1, udvides til at omfatte over-
trædelser af straffelovens § 119-121 (§ 119 var omfattet af de oprindelige lovforslag) og § 134 a. I
bemærkningerne til ændringsforslaget er anført bl.a.:

"Med ændringsforslaget foreslås det for det første, at de bestemmelser, der er nævnt i § 81 d, stk. 1,
udvides med en række lovovertrædelser, der vedrører forbrydelser mod henholdsvis den offentlige
myndighed m.v. og den offentlige orden og fred.
...

Ændringsforslaget skal ses i lyset af, at der vurderes at være en vis sandsynlighed for, at politiet,
sundhedspersonale ansat i offentlige institutioner el.lign. udsættes for vold, trusler, skældsord eller
chikane som led i deres arbejde med at håndhæve myndighedernes lovgivningsmæssige tiltag mod
covid-19. Endvidere vurderes der at være en vis risiko for, at myndighederne under covid-19-epide-
mien i Danmark vil kunne se optøjer m.v. i gaderne, hvor der vil være behov for at sikre den offent-lige
orden og fred.
...

Det forudsættes samtidig med ændringsforslaget, at strafniveauet for overtrædelse af de i ændrings-
forslaget nævnte bestemmelser forhøjes til omkring det dobbelte i forhold til den straf, der ville være
fastsat af domstolene for tilsvarende overtrædelser, der ikke har baggrund i eller sammenhæng med
covid-19-epidemien i Danmark.
..."



/

Retten lægger efter tiltaltes egen forklaring til grund, at han var bekendt med, at der var tale om en
demonstration imod Corona-restriktionerne, og at han vidste, at Men In Black var aktivister og var
imod epidemiloven. Retten finder endvidere efter OSINT-undersøgelsen af 1. marts 2021 (bilag 6-1)
bevist, at tiltalte på Facebook likede to opslag af henholdsvis 24. december 2020 og 7. januar 2021 fra
gruppen ”Men In Black, Denmark” .

Under hensyn hertil, forklaringen fra politikommissær x om Men In Black og til den ovennævnte
forbindelse mellem episoden på Blegdamsvej og demonstrationen og optøjerne i området omkring
Rådhuspladsen og H. C. Andersens Boulevard, finder retten, at tiltaltes handlinger i hvert fald del-vis
havde baggrund i eller sammenhæng med den situation, som covid-19-epidemien i Danmark har
medført.

Herefter og efter en konkret vurdering af de begåede lovovertrædelser, herunder særligt overtrædel-
sernes karakter, formål og kontekst, findes forholdet at være omfattet af straffelovens § 81 d, stk. 1,
således at straffen for overtrædelse af straffelovens § 119 b, 2. pkt., jf. 1. pkt., og § 134 a, forhøjes med
indtil det dobbelte.

Forhøjelsen af straffen med indtil det dobbelte gælder ikke for overtrædelse af straffelovens § 245, stk.
1, jf. § 21, der ikke er omfattet af straffelovens § 81 d, stk. 1, og § 121, hvor der ikke er rejst til-tale
herfor.

Straffastsættelse
Straffen fastsættes herefter til fængsel i 1 år og 3 måneder, jf. straffelovens § 119 b, 2. pkt., jf. 1. pkt.,
jf. § 81 d, stk. 1, § 245, stk. 1, jf. § 21, § 134 a, jf. § 81 d, stk. 1, og § 121.

Retten har ved strafudmålingen lagt vægt på karakteren og omfanget af de begåede forhold, og at disse
har baggrund i eller sammenhæng med covid-19-epidemien i Danmark. Der er endvidere taget højde
for, at der ved lov nr. 1832 af 8. december 2020 er forudsat en strafforhøjelse med omkring en tredjedel
for overtrædelse af straffelovens § 119 b, og at der ved lov nr. 358 af 29. april 2018 er forudsat en
strafforhøjelse med en tredjedel for overtrædelser af straffelovens § 245.

Der er under hensyn til karakteren af de begåede forhold ikke fundet grundlag for at gøre straffen helt
eller delvis betinget. ”